Lav et referat af nedenstående tekst:

Tekst:
Danmarks Meteorologiske Institut (DMI) varsler om stormende kuling med vindstød af stormstyrke i Nord- og Nordvestjylland gældende fra torsdag morgen til torsdag eftermiddag. De forventer stormende kuling, hvor det blæser 20-23 meter i sekundet fra vest med vindstød af stormstyrke 25-30 meter i sekundet. Især ved kyststrækningen fra Thy langs Jammerbugten til Hirtshals kan det blive særdeles blæsende torsdag formiddag. Det er et lavtryk, som ligger over det sydlige Norge, der skaber det blæsende vejr. Syd og sydvest for lavtrykket blæser det særdels kraftigt, og vindstyrken vil i Nordjylland og på den nordlige del af Vestkysten nå op på hård til stormende kuling med vindstød af stormstyrke, skriver DMI. Beredskabsstyrelsen skriver på Twitter, at man bør tage sine forholdsregler. Mere vind på vej Blæsten aftager i løbet af torsdag, men allerede på lørdag vender den tilbage. - Vær desuden forberedt på særdeles kraftig vind igen fra lørdag eftermiddag til søndag morgen, hvor vi forventer op til stormende kuling og vindstød af stormstyrke langs den jyske vestkyst, skriver Henning Gisselø, der er meterolog ved DMI. Vindstød af stormstyrke medfører, at tagsten blæser ned, store grene knækker, og træer kan vælte. Der er stor sandsynlighed for at broer må lukkes for trafik, når der er vindstød af stormstyrker.  . .

Referat:
I Nordjylland og på den nordlige del af Vestkysten vil vindstyrken nå op på hård til stormende kuling med vindstød af stormstyrke.